கிடைத்த வாய்ப்பும் போய்விட்டதால், ஒரு கட்டத்தில் அதைப் பற்றிய பேச்சையே நான் எடுப்பதில்லை. அதைப் பற்றி பேச வேண்டாம் என்று என் குடும்பத்தாரிடமும் சொல்லிவிட்டேன். ஆனால், என் வயிற்றெரிச்சல் மட்டும் குறையவில்லை. அந்தப் பட்டத்து ராணி எப்படி இருப்பார் என்று பார்க்க விரும்பினேன். கோல்டன் ஸ்டுடியோவில், ‘கோபாலுடு பூபாலுடு’ பட ஷூட்டிங் நடந்தது. ராணி வேடத்தில் ஜெயலலிதா நடித்துக்கொண்டிருந்தார். அங்கே போனேன். வெளியே மாமரத்து நிழலில் ஈசி சேரில் அமர்ந்து ஸ்வெட்டர் பின்னிக்கொண்டு, ஒருவரிடம் பேசிக்கொண்டு இருந்தார், ஜெயலலிதாவின் அம்மா சந்தியா. அது, உல்லன் நூலாக இருக்க வேண்டும் என்று எனக்குத் தோன்றியது. அந்த நூலாலே அவரது கழுத்தை நெரிக்கவேண்டும் என்று எனக்குத் தோன்றியது. ‘நீங்கதான் சோபன்பாபுவா? இவ்வளவு அடக்கமா இருக்கீங்க’ என்று சொல்லிவிட்டு, ‘ஸாரி’ என்றார். அவர் ஸாரி கேட்டாலும், எனக்குக் கோபம் தீரவில்லை. அன்று, ஜெயலலிதாவைப் பார்க்காமலேயே திரும்பிவிட்டேன்.